เป็นลาภปากของผมอีกครั้งหนึ่งที่ได้รับของบริจาคฝากให้ลองชิม จากตลาดน้ำอัมพวา ซึ่งขออนุโมทนาบุญน้อง Moddang แห่งวงในชลบุรี ณ.สายหวาน มาจุดนี้ด้วย อิๆๆ 

ร้านนี้ผมเองตอนไปเที่ยวตลาดน้ำก้อเดินผ่านนะครับ แต่ไม่ได้ชิม ไม่ได้ซื้อกลับมาลอง ร้านอยู่ด้านในโซนที่เปิดเป็นบูทร้านให้เช่าพื้นที่ เอาแบบที่จำง่ายๆเหมือนที่คุณ Orain Tnn เขียนบอกในรีวิวก็ได้ครับ คือ ตรงที่มีหุ่นสไปเดอร์แมน ห้อยหัว เท่านี้ท่านนักชิมก็คงหาร้านเจอได้ไม่ยากแล้วล่ะ

สำหรับน้ำพริกนั้น ผมเปิดกล่องดูสันฐานแล้ว บอกตามตรงว่าดูไม่ออกว่าอันไหนเนื้อปลาดุก อันไหนขิง มันแดงเป็นเนื้อสีเดียวกันหมด มีเพียงสีของใบมะกูดที่ดูจะให้สีที่ตัดกันอย่างชัดเจนหน่อย รสชาตินั้น.... กรุบกรอบดี ดีเกิน จน...อดสงสัยไม่ได้ว่า...ผ่านการอบกรอบมาอีกขั้นตอนหรือเปล่านะ? ได้รสหวานนำ เค็ม และเผ็ดเพียงเล็กน้อย (ออกแนวหวานๆกรอบเหมือนพวกสเน็กเสียมากกว่า) หอมสมุนไพรอ่อนๆ เมื่อกินคู่กันกะข้าวสวยรสชาติก็พอใช้ได้

สรุปว่า ส่วนตัวผมว่า.....มันให้รสชาติเป็นแบบสเน็ก (ของกินเล่น) มากกว่ากินเป็นกับข้าวอ่ะ เวลากินแล้วอดนึกถึง ขนมกึ่งกับข้าวยี่ห้อหนึ่งที่จับเอา หอยลายอบกรอบมาบรรจุซองขาย ที่ให้ความกรุบกรอบรสชาติหวานนำนิดๆ เผ็ดหน่อยๆ ต่างกันตรงที่ปลาดุกผัดพริกขิงเขาใส่เครื่องสมุนไพร ซึ่งหอยลายบรรจุถุงที่ผมอ้างอิงถึงเขาไม่มีครับ 

ปล. สุดท้ายนี้ขอขอบใจน้อง Moddang ชลบุรี ณ.สายหวาน ที่นำมาบริจาคครับ